Legal Document

Category: 988

Text:
109.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 508 της 30 Σεπτ./3 Οκτ. 1989  (ΦΕΚ Α΄ 216)  Σύσταση, οργάνωση και λειτουργία Κεντρικών και Περιφερειακών Υπηρεσιών Τουριστικής Αστυνομίας του Υπουργείου Δημόσιας Τάξης.  Έχοντας υπόψη: 1.Τις διατάξεις: α.Του άρθρ. 11 παρ. 1 εδάφ. β και γ και παρ. 7 του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). β.Του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α΄ 51). 2.Την 622/1989 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Σύσταση Υπηρεσιών Τουριστικής Αστυνομίας Άρθρ.1.-Στο Υπουργείο Δημόσιας Τάξης συνιστώνται και λειτουργούν κεντρικές και περιφερειακές υπηρεσίες Τουριστικής Αστυνομίας, των οποίων τη διάρθρωση και τις αρμοδιότητες καθορίζει το παρόν προεδρικό δ/γμα. Σελ. 16,584(γ) Τεύχος 1332 Σελ. 80 ΚΕΦΑΛΑΙΟ Α΄ Κεντρικές Υπηρεσίες Σύσταση Διεύθυνσης Τουριστικής Αστυνομίας Η Διεύθυνση Τουριστικής Αστυνομίας της Γ.Α.Δ.Α. καταργήθηκε από την παρ. 1 του άρθρ. 9 του Π.Δ. 198/27 Μαΐου-5 Ιουν. 1992 (ΦΕΚ Α΄ 92), κατωτ. αριθ. 125. Άρθρ.2.-1.Στον κλάδο Αστυνομίας Τάξης και Ασφάλειας συνιστάται Διεύθυνση Τουριστικής Αστυνομίας. 2.(Προστίθεται εδάφ. γ΄, στην παρ. 2 του άρθρ. 5 του Π.Δ. 582/1984 ανωτ. αριθ. 71). 3.(Αντικαθίσταται η παρ. 3 του άρθρ. 5 του Π.Δ. 582/84, ανωτ. αριθ. 71). Αποστολή-Συγκρότηση Άρθρ.3.-1.Η διεύθυνση Τουριστικής Αστυνομίας έχει ως αποστολή: α.Την υλοποίηση της εκάστοτε χαρασσομένης τουριστικής πολιτικής της χώρας στα πλαίσια της αποστολής του Υπουργείου Δημόσιας Τάξης. β.Την καθοδήγηση των Περιφερειακών Υπηρεσιών στην εφαρμογή της ισχύουσας τουριστικής νομοθεσίας. 2.Η Διεύθυνση διαρθρώνεται στα εξής Τμήματα: α.Το Τμήμα Εφαρμογής Τουριστικής Πολιτικής. β.Το Τμήμα Εφαρμογής Τουριστικής Νομοθεσίας. Τμήμα Εφαρμογής Τουριστικής Πολιτικής Άρθρ.4.-Το Τμήμα Εφαρμογής Τουριστικής Πολιτικής έχει τις εξής αρμοδιότητες: 1.Την προετοιμασία νομοθετικών και διοικητικών πράξεων και την επεξεργασία κανόνων και μέτρων για θέματα λειτουργίας τουριστικών επιχειρήσεων εργασίας σε αυτές, διακίνησης τουριστών και γενικά για ζητήματα που έχουν σχέση με τον τουρισμό. 2.Τη συνεργασία με τον ΕΟΤ και τους λοιπούς συναρμόδιους φορείς. 3.Τη διαχείριση των τυχόν παρεχομένων από τον ΕΟΤ πιστώσεων. 4.Τις προτάσεις και τις γνωματεύσεις σε θέματα τοποθετήσεων και μετακινήσεων του προσωπικού των Υπηρεσιών της Τουριστικής Αστυνομίας, της ίδρυσης, προαγωγής και κατάργησης αυτών, ως και κατανομής και ανακατανομής των μεταφορικών και λοιπών μέσων. 5.Τις προτάσεις και τις γνωματεύσεις σε θέματα μετεκπαιδεύσεων ή εκμάθησης ξένων γλωσσών του προσωπικού των Υπηρεσιών Τουριστικής Αστυνομίας. 6.Την επεξεργασία στατιστικών στοιχείων σε θέματα τουριστικού ενδιαφέροντος. 4.Α.α.107-109 Υπουργείο Δημόσιας Τάξης (Οργανικές Διατάξεις)   167 Τμήμα Εφαρμογής Τουριστικής Νομοθεσίας Άρθρ.5.-Το Τμήμα Εφαρμογής Τουριστικής Νομοθεσίας έχει τις εξής αρμοδιότητες: 1.Την καθοδήγηση των Περιφερειακών Υπηρεσιών στην εφαρμογή της ισχύουσας τουριστικής νομοθεσίας. 2.Την άσκηση εποπτείας και ελέγχου της δραστηριότητας των Περιφερειακών Υπηρεσιών Τουριστικής Αστυνομίας. ΚΕΦΑΛΑΙΟ Β΄ Περιφερειακές Υπηρεσίες Τουριστικής Αστυνομίας Γενική διάρθρωση Άρθρ.6.-1.Περιφερειακές Υπηρεσίες Τουριστικής Αστυνομίας είναι: α.Οι Διευθύνσεις Τουριστικής Αστυνομίας των Γενικών Αστυνομικών Διευθύνσεων. β.Τα Τμήματα Τουριστικής Αστυνομίας των Διευθύνσεων Τουριστικής Αστυνομίας. γ.Τα Τμήματα Τουριστικής Αστυνομίας των Αστυνομικών Διευθύνσεων. δ.Οι Σταθμοί Τουριστικής Αστυνομίας. ε.Οι θερινοί Σταθμοί Τουριστικής Αστυνομίας. 2.Οι Περιφερειακές Υπηρεσίες της Τουριστικής Αστυνομίας είναι αρμόδιες για την εφαρμογή της τουριστικής πολιτικής και νομοθεσίας στην περιοχή της δικαιοδοσίας τους. Σύσταση, διάρθρωση και λειτουργία  Διευθύνσεων Τουριστικής Αστυνομίας- Αρμοδιότητα Άρθρ.7.-1.Στην Αθήνα και Θεσσαλονίκη συνιστώνται και λειτουργούν Διευθύνσεις Τουριστικής Αστυνομίας υπαγόμενες στις Γενικές Αστυνομικές Διευθύνσεις Αττικής και Θεσσαλονίκης αντίστοιχα. Η τοπική τους αρμοδιότητα συμπίπτει με την αντίστοιχη της Γενικής Αστυνομικής Διεύθυνσης στην οποία υπάγονται. 2.Στις Διευθύνσεις Τουριστικής Αστυνομίας λειτουργεί Επιτελείο, το οποίο διαρθρώνεται εσωτερικά στα Τμήματα: α.Εσωτερικών Λειτουργιών. β.Διαχείρισης Υλικού-Χρηματικού. γ.Συντονισμού. 3.Το Τμήμα Εσωτερικών Λειτουργιών έχει τις αρμοδιότητες που ορίζονται στις παρ. 2 και 3 του άρθρ. 73 του Π.Δ. 582/1984 και τη διαχείριση θεμάτων τεχνικών μέσων. Το Τμήμα Διαχείρισης Υλικού-Χρηματικού έχει τις αρμοδιότητες της παρ. 4 του άρθρ. 73 του προαναφερόμενου Π.Δ. 4.Το Τμήμα Συντονισμού έχει τις ακόλουθες αρμοδιότητες: α.Καθοδηγεί τις υφιστάμενες Υπηρεσίες Τουριστικής Αστυνομίας για την εφαρμογή της ισχύουσας τουριστικής νομοθεσίας. β.Μελετά τις μεθόδους και τα επιστημονικά και τεχνικά μέσα της τουριστικής αστυνόμευσης. γ.Συγκεντρώνει και επεξεργάζεται στατιστικά στοιχεία για θέματα τουρισμού.  δ.Συνεργάζεται με τους καθ’ ύλη αρμόδιους φορείς για την αντιμετώπιση θεμάτων τουρισμού. ε.Μελετά και εισηγείται τη λήψη των αναγκαίων μέτρων για την προστασία των τουριστών. στ.Μεριμνά για τη λειτουργία, σε 24ωρη βάση, τηλεφωνικής εξυπηρέτησης των τουριστών και ειδικότερα: (1)Παρέχει τηλεφωνικά πληροφορίες και οδηγίες στο κοινό σε θέματα τουριστικού ενδιαφέροντος. (2)Συλλέγει, ταξινομεί, παρακολουθεί και ενημερώνει το απαραίτητο πληροφοριακό υλικό εξυπηρέτησης του κοινού σε θέματα τουρισμού. Σύσταση και λειτουργία Τμημάτων  και Σταθμών Τουριστικής Αστυνομίας Άρθρ.8.-1.Συνιστώνται και λειτουργούν οι ακόλουθες Υπηρεσίες Τουριστικής Αστυνομίας: α.Τα Α΄ και Β΄ Τμήματα Τουριστικής Αστυνομίας Αθηνών, τα Τμήματα Τουριστικής Αστυνομίας Πειραιά, Ελληνικού και Αμαρουσίου που έχουν έδρα τους αντίστοιχους Δήμους που υπάγονται διοικητικά στη Διεύθυνση Τουριστικής Αστυνομίας Αττικής. β.Ο Σταθμός Τουριστικής Αστυνομίας Αίγινας και οι θερινοί Σταθμοί Τουριστικής Αστυνομίας Μεθάνων, Πόρου, Σπετσών και Ύδρας που έχουν έδρα τις αντίστοιχες πόλεις. γ.Τα Α΄ και Β΄ Τμήματα Τουριστικής Αστυνομίας Θεσσαλονίκης που έχουν έδρα τον ομώνυμο Δήμο και υπάγονται διοικητικά στη Διεύθυνση Τουριστικής Αστυνομίας Θεσσαλονίκης. δ.Από ένα Τμήμα Τουριστικής Αστυνομίας στις έδρες των Αστυνομικών Διευθύνσεων Αργολίδας, Αχαΐας, Δωδεκανήσου, Εύβοιας, Ηρακλείου, Κέρκυρας, Κορινθίας, Λασιθίου, Μαγνησίας, Πιερίας, Ρυθύμνης, Χαλκιδικής και Χανίων, υπαγόμενα διοικητικά στις ομώνυμες Αστυνομικές Διευθύνσεις. ε.Το Τμήμα Τουριστικής Αστυνομίας Κω που έχει έδρα τον ομώνυμο Δήμο και υπάγεται διοικητικά στην Αστυνομική Υποδιεύθυνση Κω. στ.Οι Σταθμοί Τουριστικής Αστυνομίας Αλεξανδρούπολης, Ζακύνθου, Πύργου, Αρχαίας Ολυμπίας, Χερσονήσου Ηρακλείου, Ιωαννίνων, Καβάλας, Αργοστολίου, Λουτρακίου, Ξυλοκάστρου, Μυκόνου, Σπάρτης, Μυτιλήνης, Λευκάδας, Σκιάθου, Καλαμάτας, Πύλου, Πρέβεζας, Σάμου, Καμμένων Βούρλων, Δελφών και Χίου με έδρα τις ομώνυμες πόλεις. ζ.Οι θερινοί Σταθμοί Τουριστικής Αστυνομίας Αιδηψού, Θάσου, Ύψους Κέρκυρας, Πάρου, Τήνου, Γυθείου, Μονεμβασίας, Σητείας και Πάργας με έδρα τις ομώνυμες πόλεις. 2.Οι Σταθμοί Τουριστικής Αστυνομίας υπάγονται διοικητικά στα κατά τόπους Αστυνομικά Τμήματα. 3.Η τοπική αρμοδιότητα των ανωτέρω Υπηρεσιών καθορίζεται με τον πίνακα χωρογραφικής κατανομής σύμφωνα με τις διατάξεις του άρθρ. 8 παρ. 5 και του άρθρ. 11 παρ. 6 του Νόμ. 1481/1984, όπως το τελευταίο αντικαταστάθηκε με το άρθρ. 1 του Νόμ. 1590/1986. (Αντί για τη σελ. 16,585) Σελ.  16,585(α) Τεύχος 1332 Σελ. 81 Υπουργείο Δημόσιας Τάξης (Οργανικές Διατάξεις) 4.Α.α.109   168 Διάρθρωση και αρμοδιότητες Τμημάτων και Σταθμών Τουριστικής Αστυνομίας Άρθρ.9.-1.Τα Τμήματα Τουριστικής Αστυνομίας διαρθρώνονται εσωτερικά στα ακόλουθα Γραφεία: α.Γραμματείας. β.Τουρισμού. 2.Οι αρμοδιότητες του Γραφείου Γραμματείας είναι εκείνες που προσδιορίζονται από τις διατάξεις του άρθρ. 16 παρ. 3 του Π.Δ. 161/88 (Α΄ 74) και του άρθρ. 17 παρ. 3 του Π.Δ. 95/87 (Α΄ 56). 3.Το Γραφείο Τουρισμού είναι αρμόδιο για την εφαρμογή των διατάξεων της τουριστικής νομοθεσίας και την εξυπηρέτηση των τουριστών. Ειδικότερα: α.Εφαρμόζει την ισχύουσα νομοθεσία που αφορά τις τουριστικές επιχειρήσεις και επαγγέλματα καθώς και τα παντός είδους συγκοινωνιακά μέσα, για την καλύτερη εξυπηρέτηση των τουριστών. β.Εκτελεί τα βραχυπρόθεσμα και μακροπρόθεσμα προγράμματα τουριστικής αστυνόμευσης. γ.Παρακολουθεί και συγκεντρώνει τα απαραίτητα στοιχεία τουριστικού ενδιαφέροντος. δ.Παρακολουθεί τις σύγχρονες εξελίξεις που σχετίζονται με την Τουριστική Αστυνομία. ε.Κάθε άλλη υπηρεσία που προβλέπεται από τις γενικές διατάξεις του Οργανισμού και των Κανονισμών του Σώματος. 4.Οι Σταθμοί Τουριστικής Αστυνομίας ασκούν στην περιοχή της δικαιοδοσίας τους τις ίδιες αρμοδιότητες με τα Τμήματα Τουρισμού. 5.Όπου δεν λειτουργούν Υπηρεσίες Τουριστικής Αστυνομίας, οι αρμοδιότητες και τα καθήκοντα, που προβλέπονται από το παρόν δ/γμα, εκτελούνται από τις Υπηρεσίες γενικής αρμοδιότητας, σύμφωνα με τις ισχύουσες διατάξεις. Στελέχωση Υπηρεσιών Τουριστικής Αστυνομίας Άρθρ.10.-Οι Υπηρεσίες της Τουριστικής Αστυνομίας στελεχώνονται από το προσωπικό του Υπουργείου Δημόσιας Τάξης και η κατανομή των οργανικών θέσεων του προσωπικού του Υπουργείου Δημόσιας Τάξης στις Υπηρεσίες Τουριστικής Αστυνομίας ρυθμίζεται σύμφωνα με το άρθρ. 11 παρ. 2 του Νόμ. 1481/84, όπως αντικαταστάθηκε με το άρθρ. 1 του Νόμ. 1590/1986. Σελ.  16,586(α) Τεύχος 1332 Σελ. 82 ΚΕΦΑΛΑΙΟ Γ΄ Μεταβατικές διατάξεις Προσωρινή λειτουργία Υπηρεσιών Άρθρ.11.-1.Οι αρμοδιότητες που προβλέπονται από τις διατάξεις του παρόντος δ/τος, μέχρι να λειτουργήσουν οι Υπηρεσίες Τουριστικής Αστυνομίας ,  ασκούνται  από  τις  αντίστοιχες  Υπηρεσίες που προβλέπονται από τις διατάξεις των άρθρ. 7 του Π.Δ. 582/1984 (Α΄ 208), 17 παρ. 5 του Π.Δ. 95/1987 (Α΄ 56) και 16 παρ. 5 του Π.Δ. 161/1988 (Α΄ 74). 2.Η ακριβής ημερομηνία έναρξης και λήξης της λειτουργίας των θερινών Αστυνομικών Σταθμών ορίζεται με διαταγή του Αρχηγού μετά από πρόταση του Διευθυντού της Αστυνομικής Διεύθυνσης. Καταργούμενες διατάξεις Άρθρ.12.-Κάθε διάταξη γενική και ειδική, που αντίκειται στις διατάξεις του παρόντος δ/τος, καταργείται από την έναρξη λειτουργίας των Υπηρεσιών Τουριστικής Αστυνομίας. Έναρξη ισχύος Άρθρ.13.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.  4.Α.α.109 Υπουργείο Δημόσιας Τάξης (Οργανικές Διατάξεις)   169